Сёлета ўпершыню за трыццаць гадоў маёй працы ў гаспадарцы атрымалі па 46,9 цэнтнера збожжа з гектара. Насення рапса намалацілі 17 цэнтнераў з гектара. Выручаных сродкаў ад рэалізацыі прадукцыі раслінаводства хопіць, каб разлічыцца з банкаўскімі пазыкамі і выплаціць заробкі працаўнікам. Растуць вытворчыя паказчыкі і на жывёлагадоўчых фермах. Дзякуючы высакаякасным кармам павысілася прадуктыўнасць дойных кароў. Да канца года наблізімся да шасці тысяч кілаграмаў малака ад кожнай каровы. На фермах праблем з кадрамі няма.